Document ID: /roh_data/filtered/fineweb-2-filterrobots_roh.jsonl.gz/45624

La proposta dal Cussegl federal da spargnar passa 340 milliuns francs tar l'agricultura ils proxims onns frunta sin critica. Tant uniuns sco era las partidas refusan il sboz. L'Uniun purila svizra crititgescha tant ch'il preventiv agrar vegn reducì sco era las mesiras da spargn tar ils pajaments directs. En la medema crena dattan era la Partida populara svizra, la Partida liberaldemocratica, la Partida socialdemocratica ed ils Verds. La lavur da las puras e dals purs stoppia vegnir indemnisada a moda gista. Era la regenza grischuna refusa ch'i duai vegnir spargnà en l'agricultura. La consultaziun dal sboz è ida a fin mesemna.
Il Cussegl federal vul spargnar en tut 2,5% en l'agricultura durant ils onns 2026-2029, quai pervia da la situaziun finanziala tendida.
Or da l'archiv
La summa ch'è da spargnar è tenor l'uniun purila dal grischuna ina gronda ed avess consequenzas per puras e purs.